Þessi skipting er samt mikil einföldun þar sem oftast spila ýmsir þættir saman þegar mikið þunglyndi herjar á einstakling . Þáttur erfða er samt langt frá því að vera auðskilinn og mjög erfitt er að greina áhrif erfða frá áhrifum umhverfis vegna þess hve margir þættir fléttast iðulega saman við tilurð þunglyndis . Sálrænir þættir Þrátt fyrir að erfðir og líffræðilegir þættir eigi þátt í orsök þunglyndis eru ýmsir sálrænir þættir eða umhverfisþættir einnig mikilvægir . " Lítum nú nánar á þessa þætti og nokkrar tilgátur um mikilvægi þeirra : Gagnrýni í uppvexti Þegar þróun sjúkdóms er rannsökuð er athugað vel hvort barnið hafi alist upp í umhverfi sem mótast af gagnrýni og tilætlunarsemi gagnvart því , en um leið tilfinningalegu skeytingarleysi gagnvart viðbrögðum þess . Upp úr þessu getur þróast persónugerð sem einkennist af ónógu sjálfstrausti og hlédrægni , einkum gagnvart hagsmunaágreiningi og ósætti , þar eð þessir einstaklingar óttast að spilla tengslum við aðra . Þetta getur leitt til hugsunarháttar sem leggur áherslu á það leiðinlega , neikvæða og gagnrýna og það vill draga fólk niður . Áunnið sjálfsbjargarleysi Áunnið sjálfsbjargarleysi getur haft þýðingu við þróun alvarlegrar geðlægðar . Foreldramissir einn og sér veldur ekki endilega lyndisröskunum . Þar þarf fleira að koma til , en aldur barna og sá stuðningur og umönnun sem þau hljóta í kjölfarið eru þar væntanlega mikilvægir þættir . Missir foreldris getur stafað af fleiri þáttum en dauðsfalli , til dæmis skilnaði , flutningi tímabundið til annars landshluta eða lands og af veikindum . Sumir hafa talið ofvernd án nærgætni eða tilfinningu fyrir þörfum barnsins óheppilega fyrir sálrænan þroska barna . Þættir eins og skortur á viðurkenningu , mikil gagnrýni og skortur á tilfinningalegum stuðningi á uppvaxtarárum hafa þó líklega meiri áhrif á áhættu á þunglyndi á fullorðinsárum . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .